L 273/22
ET
Euroopa Liidu Teataja
21.10.2022
NÕUKOGU OTSUS (EL) 2022/1995, 17. oktoober 2022, millega nimetatakse kolme liikmesriigi esindajad Euroopa Toiduohutusameti juhatuse liikmeteks ja asendusliikmeteks
EUROOPA LIIDU NÕUKOGU,
võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 25 lõiget 1, võttes arvesse Bulgaaria, Tšehhi ja Iirimaa poolt nõukogule esitatud kandidaate ning arvestades järgmist: (1)
Euroopa Toiduohutusameti (EFSA) sõltumatuse, hea teadusliku kvaliteedi, läbipaistvuse ja tõhususe tagamine on äärmiselt oluline.
Samuti on hädavajalik tagada EFSA koostöö liikmesriikidega.
(2)
Määruse (EÜ) nr 178/2002 artikli 25 lõike 1 kohaselt peab iga liikmesriik nimetama EFSA juhatusse oma esindajatena ühe liikme ja ühe asendusliikme.
Sel viisil nimetatud liikmed ja asendusliikmed nimetab neljaks aastaks ametisse nõukogu, kusjuures seda perioodi võib pikendada, ning neil on hääleõigus.
(3)
Nõukogu nimetas oma 7. aprilli 2022. aasta otsusega (2) liikmesriikide esindajad EFSA juhatuse liikmeteks ja asendusliikmeteks ajavahemikuks 1. juulist 2022 kuni 30. juunini 2026.
(4)
Bulgaaria liige Georgi GEORGIEV suri 1. mail 2022.
(5)
Iirimaa asendusliige Patricia REILLY teatas 23. augusti 2022. aasta kirjas oma tagasiastumisavalduse esitamisest.
(6)
Tšehhi asendusliige Jitka GÖTZOVÁ teatas 15. septembri 2022. aasta kirjas oma tagasiastumisavalduse esitamisest.
(7)
Seetõttu tuleks oma eelkäijate järelejäänud ametiajaks nimetada ametisse vastavalt kolm uut esindajat.
(8)
Bulgaaria, Tšehhi ja Iirimaa nimetatud esindajatel on asjakohased ja ulatuslikud kogemused ja eksperditeadmised toiduahelat käsitlevate õigusaktide ja poliitika, sealhulgas riskihindamise valdkonnas, ning samuti juhtimis-, haldus-, finants- ja õigusküsimustes.
Nende ametisse nimetamine tagab seega EFSA juhatuses kõrgeimad pädevusstandardid ja võimalikult ulatusliku asjakohase kogemuse,
ON VASTU VÕTNUD KÄESOLEVA OTSUSE:
Artikkel 1 Euroopa Toiduohutusameti juhatuse liikmeks nimetatakse kuni 30. juunini 2026 järgmine isik: — Koycho KOEV (Bulgaaria).
(1) EÜT L 31, 1.2.2002, lk 1.
(2) Nõukogu 7. aprilli 2022. aasta otsus, millega nimetatakse liikmesriikide esindajad Euroopa Toiduohutusameti juhatuse liikmeteks ja asendusliikmeteks (ELT C 159, 12.4.2022, lk 6).